ரெடிமேட் நாற்காலிகளை மடித்து எடுத்துவந்து வேண்டிய இடத்தில் பிரித்துப் போட்டு அமர்ந்து கொள்வர். குழந்தைகளுடன் வருபவர்கள் குழந்தைக்கு வேண்டிய அனைத்து வசதிகளையும் தங்களுடன் எடுத்துச் செல்வர். சிலர் நண்பர்களுடன் சேர்ந்து வந்து நாளை சந்தோஷமாகக் கழிப்பர். அப்படியான பல நண்பர்கள் கூட்டம், ஒரு திருப்பத்தில் மரத்தினடியில் அமர்ந்துகொண்டு அந்த உணவை பகிர்ந்து உண்டு மகிழ்ந்து, பலவிதமான புகைப்படங்கள் எடுத்துக் கொண்டதை பார்த்தோம்.காடாகயிருந்தாலும் அதை பூங்கா போன்று அமைத்து அனைவரும் சென்று வருமளவிற்கு அமைத்திருப்பது மிகவும் வியப்புக்குரிய ஒன்று. காடுகளின் முக்கியத்துவமும், விலங்கினங்களின் பாதுகாப்பும் நன்கு புலப்படும். இவற்றின் ஒரே நோக்கம் இயற்கையை பாதுகாப்பது மட்டும்தான்.